ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2021

# RAPORT DE SPECIALITATE

la proiectul de hotărâre privind atestarea apartenenței la domeniul public

al Municipiului Câmpulung Moldovenesc a unor bunuri culturale imobile

Cu privire la proiectul de hotărâre privind atestarea apartenenței la domeniul public al Municipiului Câmpulung Moldovenesc a unor bunuri culturale imobile, facem următoarele precizări:

Comisia specială care întocmește și actualizează inventarul bunurilor ce alcătuiesc domeniul public și privat al municipiului Câmpulung Moldovenesc numită prin Dispoziția primarului municipiului Câmpulung Moldovenesc nr. 169 din 26.06.2020, a analizat bunurile care fac obiectul acestui proiect de hotărâre și hotărâre și a propus atestarea apartenenței acestora la domeniul public al municipiului.

Municipiului Câmpulung Moldovenesc a achiziționat aceste statui, opera artistului Ion Maftei în baza aprobării Consiliului Local.

Sculptura intitulată „Urania” a fost achiziționată în urma încheierii contractului de vânzare nr. 3397 din 23 decembrie 2019, care a avut la bază Hotărârea Consiliului Local nr. 140 din 17 decembrie 2019 privind aprobarea cumpărării sculpturii intitulată „Urania”, creația sculptorului Ion Maftei.

Sculptura intitulată „Pegas” a fost achiziționată în urma încheierii contractului de vânzare nr. 2407 din 18 august 2021, care a avut la bază Hotărârea Consiliului Local nr. 96 din 29 iulie 2021 privind aprobarea cumpărării sculpturii intitulată „Pegas”, creația sculptorului Ion Maftei.

Sculpturile sunt realizate din lemn de stejar, fiind montate pe soclu de beton.

Sculptura „Urania” are înălțimea de 2,40 metri, iar sculptura „Pegas” are înălțimea de 2,20 metri.

Conform prevederilor OUG 57/2019, Anexa 4-LISTA cuprinzând unele bunuri care aparțin domeniului public al comunei, al orașului sau al municipiului, la punctul 7 sunt prevăzute *statuile şi monumentele, dacă nu au fost declarate de interes public naţional*.

Urmare a atestării apartenenței la domeniul public se va realiza, într-o etapă ulterioară, completarea Inventarului domeniului public, conform prevederile OUG 57/2019.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| Director executiv adjunct,Istrate Luminița | Serviciul patrimoniu,Șef serviciu,Niță Marcela LuminițaNuțescu Gabriela Elvira |